Suresh 140 Views bolt and gatlin
bolt and gatlin
లండన్‌: జమైకా స్టార్‌, పరుగుల చిరుత ఉసేన్‌ బోల్ట్‌కు ఉహించని షాక్‌! లండన్‌ వేదికగా జరుగుతున్న ప్రపంచ అథ్లెటిక్స్‌
ఛాంపియన్‌ షిప్‌ 100మీటర్స్‌ ఫైనల్‌ రేసులో బోల్ట్‌ మూడో స్థానంలో నిలిచాడు. అమెరికన్‌ స్ప్రింటర్‌ గాట్లిన్‌ మొదటి
స్థానంలో నిలిచి బోల్ట్‌కు షాక్‌ ఇచ్చాడు. శనివారం ఆర్ధరాత్రి జరిగిన ఈ రేసులో బోల్ట్‌ 9.95సెకన్లలో తన పరుగును
పూర్తి చేసి మూడవ స్థానంలో నిలవగా, జస్టిన్‌ గ్లాటిన్‌ 9.92సెకన్లలో తన పరుగును పూర్తి చేసి మొదటి స్థానంలో నిలిచాడు.
అమెరికాకుచెందిన మరో స్ప్రింటర్‌ క్రిస్టియన్‌ కోలెమన్‌ 9.94 సెకన్లతో రెండో స్థానంలో నిలిచాడు. మరోవైపు ఇప్పటికే ఎనిమిది
సార్లు ఛాంపియన్‌గా నిలిచి, తన చివరి మ్యాచ్‌లో గెలిచి కెరీర్‌కు గొప్ప ముగింపును ఇవ్వాలనుకున్న బోల్ట్‌కు నిరాశే ఎదురైంది.